b'\n_START_ARTICLE_\nRoning under sommer-OL 2016 \xe2\x80\x93 Letv\xc3\xa6gtsdobbeltsculler (damer)\n_START_PARAGRAPH_\nDamernes roning i letv\xc3\xa6gtsdobbeltsculler under Sommer-OL 2016 fandt sted den 7. august - 12. august 2016 p\xc3\xa5 Lagoa Rodrigo de Freitas ved Copacabana.\n_START_SECTION_\nFormat\n_START_PARAGRAPH_\nDer var i alt kvalificeret 20 mandskaber til konkurrencen, der blev indledt med fire indledende heats med fem mandskaber i hvert heat. De to bedste mandskaber fra hvert heat gik til semifinalerne mens de resterende gik til to opsamlingsheat. I hvert opsamlingsheat gik de to bedste mandskaber videre til semifinalerne mens de otte mandskaber, der ikke kom videre blev placeret i de s\xc3\xa5kaldte C og D semifinaler. I disse \xe2\x80\x9dopsamlings\xe2\x80\x9d-semifinaler gik de tre bedste videre til C finalen, hvor der blev dystet om pladserne fra 13 til 18. Pladserne 19 og 20 blev afgjort i D finalen af de to tabende mandskaber i \xe2\x80\x9dopsamlings\xe2\x80\x9d-semifinalerne. I de to regul\xc3\xa6re semifinaler gik de tre bedste mandskaber til finalen mens de resterende seks mandskaber gik til B finalen og fik muligheden for at ro om pladserne fra 7 til 12.'